S-242/2006

Mál þetta er höfðað með ákæru sýslumannsins í Kópavogi útgefinni 3. febrúar 2006 á hendur H-kk-þgf T-kk-þgf, kt. 000000-0000, Reynimel 76 í Reykjavík „[fyrir] umferðarlagabrot og tilraun til nytjastuldar, með því að hafa laugardaginn 10. desember 2005, í heimildarleysi og undir áhrifum áfengis [...] reynt að aka á brott olíuflutningabifreiðinni JG-026, með aftanívagni SG-204 sem innihélt um 30.000 lítra af bensíni, þar sem hún stóð við bensínafgreiðslu Atlantsolíu við Kópavogsbraut 113 í Kópavogi“.

Framangreind háttsemi er í ákæru talin varða við 1. mgr. 259. gr., sbr. 20. gr. almennra hegningarlaga nr. 19/1940 og 1. mgr. sbr. 2. mgr. 45. gr., sbr. 1. mgr. 100. gr. umferðarlaga nr. 50/1987

Í ákæru er þess krafist að ákærði verði dæmdur til refsingar og sviptingar ökuréttar.

I.

Ákærði hefur fyrir dómi skýlaust viðurkennt að hafa gerst sekur um þá háttsemi, sem honum er gefin að sök í ákæru. Telst sannað með þeirri játningu og framkomnum sakargögnum að öðru leyti að ákærði hafi með þeim hætti sem lýst er í ákæru brotið gegn þeim ákvæðum almennra hegningarlaga og umferðarlaga sem þar er vísað til, en magn alkóhóls í blóðsýni sem ákærða var tekið í kjölfar þess að lögregla hafði af honum afskipti í umrætt sinn reyndist vera 1,10 0/00.

II.

Ákærði var með dómi Héraðsdóms Reykjavíkur 6. september 2005 dæmdur í fimm mánaða fangelsi, þar af fjóra mánuði skilorðsbundið til tveggja ára, fyrir þjófnaðarbrot, eignaspjöll og fíkniefnabrot. Öðrum refsingum hefur hann ekki sætt.

Með brotum sínum sem hér er dæmt um hefur ákærði rofið skilorðsbunda hluta framangreinds dóms. Verður sá hluti dómsins tekinn upp og ákærða dæmd refsing í einu lagi, sbr. 60. gr. almennra hegningarlaga með áorðnum breytingum. Þykir refsing ákærða með hliðsjón af 77. gr. laganna hæfilega ákveðin fangelsi í 5 mánuði mánuði. Rétt þykir að fresta fullnustu þeirrar refsingarinnar og skal hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga, sbr. 4. gr. laga nr. 22/1955. Þá verður ákærða jafnframt gert að greiða 70.000 krónur í sekt til ríkissjóðs og komi 16 daga fangelsi í sektar stað verði hún eigi greidd innan fjögurra vikna frá birtingu dóms þessa.

Með vísan til 1. mgr. 102. gr. umferðarlaga er ákærði sviptur ökurétti í 8 mánuði frá birtingu dóms þessa að telja.

Ákærði verður dæmdur til að greiða allan sakarkostnað málsins samkvæmt yfirliti sækjanda um sakarkostnað og ákvörðun dómsins um þóknun til skipaðs verjanda, sem ákveðin er að meðtöldum virðisaukaskatti eins og nánar greinir í dómsorði.

Þ-kk-nf I-kk-nf N-kk-nf héraðsdómari dæmir mál þetta.

D ó m s o r ð

Ákærði, H-kk-nf T-kk-nf, sæti fangelsi í 5 mánuði, en fresta skal fullnustu refsingarinnar og hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði 70.000 krónur í sekt til ríkissjóðs innan fjögurra vikna frá birtingu dóms þessa, en sæti ella fangelsi í 16 daga.

Ákærði er sviptur ökurétti í 8 mánuði frá birtingu dóms þessa að telja.

Ákærði greiði 72.351 krónur í sakarkostnað, þar með talda þóknun skipaðs verjanda síns, J-kk-ef H-kk-ef héraðsdómslögmanns, 49.800 krónur.

Þ-kk-nf I-kk-nf N-kk-nf